The Railway Series

***The Railway Series*** er en britisk barnebokserie som ble påbegynt av Wilbert Awdry i 1945 og videreført av hans sønn Christopher Awdry. Til sammen er det utgitt 42&nbsp;bøker i serien. TV-serien *[[Lokomotivet Thomas og vennene hans]]* er basert på denne bokserien. 

## Bakgrunn
Den engelske presten Wilbert Awdry fortalte historier om lokomotivene «Edward», «Gordon» og «Henry» til sin sønn Christopher som hadde meslinger. Den påfølgende julen laget Awdry et modellokomotiv til sønnen som julegave. De kalte lokomotivet for «Lokomotivet Thomas» (orig.: *Thomas theTank Engine*), og sammen begynte far og sønn å dikte historier om Thomas.

I 1945 ga Wilbert Awdry ut boken *The Three Railway Engines*. Den inneholdt fire historier om lokomotivene «Edward», «Gordon» og «Henry». I 1946 kom boken *Thomas The Tank Engine*. Den tiende boken, *Four Little Engines*, var den første som handlet om Skarloeybanen. Skarloeybanen var basert på Talyllynbanen.

Wilbert Awdry døde i 1997. Han hadde da skrevet 26 bøker i *The Railway Series*, og noen utenom. Etter at Wilbert sluttet å skrive bøker, fortsatte Christopher å skrive på *The Railway Series*. Pr 2013 har Christopher skrevet 16 bøker.

Under et besøk på Man la Wilbert Awdry merke til at bispedømmet het Sodor and Man. Da fikk han ideen om at jernbanen het North Western Railway (NWR), og at jernbanen lå på en øy kalt Sodor. Wilbert skrev en bok kalt *The Island of Sodor: Its People, History and Railways*, der han skrev om øyas historie.

## Virkelige hendelser
Wilbert Awdry skal ha hevdet at historiene i bøkene hans hadde funnet sted i virkeligheten. Britiske jernbanefolk skal ha kontaktet ham og fortalt om egne opplevelser; disse inspirerte ham til nye historier.
* I boken «Det røde lokomotivet James», står det indirekte i innledningen at jernbanene i Storbritannia hadde fusjonert. Selskapet British Rail oppstod i 1948 gjennom en slik fusjon. 
* Streiken i «Thomas og de andre lager bråk», refererer til en ekte jernbanestreik i Storbritannia.
* I «Duck og Diesel», kom det et diesellokomotiv til Sodor. Det kan knyttes til at moderniseringen av den britiske jernbanen hadde begynt. Dette inkluderte at diesellokomotivene gradvis erstattet damplokomotivene.
* I både «Tvillinglokomotivene» og «Driftige lokomotiver», er det et damplokomotiv som flykter til øya.
* I «Det forsvunne lokomotivet Duke» er det et lokomotiv som blir funnet. I virkeligheten var det et annet lokomotiv (Prince) som ble reddet.
* I «Gordon på farten», kommer et høyhastighetstog (Intercity 125) til øya. Intercity 125 er en type høyhastighetstog i Storbritannia. (HST=High Speed Train)
* I «Thomas og jernbaneforestillingen» blir det nevnt at lokomotivene blir vist på fjernsyn.
* I samme bok reiser Thomas til York. Der ligger National Railway Museum.

## Liste over The Railway Series
Enkelte titler er (noen ganger delvis) direkte oversatt til norsk.
;Skrevet av Wilbert Awdry

# De tre lokomotivene
# Lokomotivet Thomas
# Det røde lokomotivet James
# Mer om lokomotivet Thomas
# Thomas og de andre lager bråk
# Thomas og grønne Henry
# Trikkelokomotivet Toby
# Thomas og Gordon blir venner
# Det blå lokomotivet Edward
# Fire små lokomotiver
# Thomas og lille Percy
# De åtte lokomotivene
# Duck og Diesel
# Det lille, gamle lokomotivet 
# Tvillinglokomotivene
# Lokomotivene på hovedsporet
# Galant gammelt lokomotiv
# Blåklokkelokomotivet Stepney
# Fjell-lokomotivene
# Veldig gamle lokomotiver
# Lokomotivene på hovedlinja
# De små lokomotivene
# Driftige lokomotiver
# Det vesterlandske lokomotivet Oliver
# Det forsvunne lokomotivet Duke
# Lokomotivene på trikkesporet

;
;Skrevet av Christopher Awdry

# Virkelige nyttige lokomotiver
# James og diesellokomotivene
# Små flotte lokomotiver
# Enda mer om lokomotivet Thomas
# Gordon på farten
# Toby, lastevogner og trøbbel
# Thomas og tvillingene
# Det nye lokomotivet Jock
# Thomas og jernbaneforestillingen
# Thomas kommer hjem
# Henry og ekspressen
# Skoglokomotivet Wilbert
# Thomas og kontrollørens lokomotiver
# Det nye lokomotivet
# Thomas og Victoria
# Thomas og vennene hans

## Eksterne lenker
* sodor-island.net